kardosdrur/scandi-wiki huggingface dataset:
Steffen Wich

Steffen Wich (født 6. december 1966) er en dansk tidligere basketballtræner og politiker.

Steffen Wich begyndte som basketballspiller i Skovbakken (det tidligere navn for Bakken Bears), men måtte i 1992 opgive en aktiv karriere som følge af flere skader. Som aktiv nåede han 142 førsteholdskampe. Han fortsatte i flere roller hos klubben, herunder som kioskbestyrer, men dog primært som træner eller assistent. Allerede i 1993 blev han første gang træner for Skovbakken, hvilket straks gav gevinst, idet klubben i Wichs første sæson som træner rykkede op i den bedste liga. Da Michael Piloz få år senere kom til klubben, begyndte et meget succesfuldt makkerskab, hvor Wich stod for den sportslige udvikling, mens Piloz stod bag den organisatoriske udvikling. I 1996 gennemførte Wich diplomtræneruddannelsen, og sammen med Piloz skabte han et ægte tophold, der første gang i nyere tid vandt DM i 1996-97. 

Succesen blev snart fasttømret, idet Bakken Bears (som de kom til at hedde) efter dette mesterskab har vundet yderligere 14 danske mesterskaber. Nogle gange i forløbet har klubben valgt at hente en anden træner ind, men hver gang engagementet med disse trænere er afsluttet, er Wich kommet tilbage. I anden halvdel af 2000'erne begyndte klubben at stræbe højere end blot efter danske titler og har i flere sæsoner deltaget i europæiske klubturneringer med en enkelt deltagelse i Champions League (2016-17) samt et stort resultat i FIBA Europe Cup, hvor klubben under Wichs ledelse i 2017-18 nåede semifinalen.

Wich valgte at indstille trænerkarrieren med udgangen af sæsonen 2020-2021 for at satse på politik. Han nåede at stå i spidsen for Skovbakken/Bakken Bears i over 600 kampe og var med til at sikre holdet tolv danske mesterskaber og seks pokaltitler.

Ved kommunalvalget 2021 blev han valgt ind i Aarhus Byråd for Socialdemokratiet. Wich var daglig leder for Eliteidræt Aarhus i 20 år, den 1. oktober 2022 blev han direktør for Vejlby-Risskov Hallen.

Referencer 

Basketballspillere fra Danmark
Basketballtrænere fra Danmark
Jeffrey Dahmer: The Secret Life

Jeffrey Dahmer: The Secret Life er en amerikansk biografisk film fra 1993. Den har Carl Crow i rollen som Jeffrey Dahmer, der var en amerikansk seriemorder, nekrofil og kannibal.

Eksterne henvisninger 
 

Amerikanske film fra 1993
Biografiske film fra USA
Dramafilm fra USA
Salat mechouia

Salat mechouia (”grillet salat”) er en tunesisk salat, der er typisk for Kap Bon, men meget populær i hele landet. Den baseres på grøn peber, tomater og andre grøntsager, der grilles over et kulbækken. Derefter fjernes alt skind (og kernerne, hvis man ikke ønsker en pikant smag), og grøntsagerne mases sammen. Olivenolie, salt, kommen og hvidløg giver smag, og æg og tun er typiske tilbehør.

Kilder 
 

Mad og drikke i Tunesien
Salat
Godzilla (film fra 2014)

Godzilla er en 2014 amerikansk film instrueret af Gareth Edwards og skrevet af Max Borenstein, med historie af David Callaham. Filmen er en reboot af Toho's Godzilla - franchise og er film nummer 30 i serien, den anden Godzillafilm som er fremstillet helt af et amerikansk selskab, den første er fra 1998 af navn. Medvirkende er Aaron Taylor-Johnson, Ken Watanabe, Elizabeth Olsen, Juliette Binoche, Sally Hawkins, David Strathairn, og Bryan Cranston.

Kilde

Eksterne henvisninger 
 

Godzilla film
Amerikanske film fra 2014
Katastrofefilm fra USA
Engelsksprogede film
Film fra Warner Bros.
Assidat zgougou

Assidat zgougou er en tunesisk og tyrkisk dessertcreme, der mest består af ristede pinjekerner, mel, sukker, mælk og æg. Det er almindeligt at udveksle rigt pyntede skåle med assidat zgougou ved den muslimske højtid Mawlid.

Kilder 

Mad og drikke i Tunesien
Mad fra Tyrkiet
Desserter
Frederik Godthjælp Petersen

Frederik Godthjælp Petersen (født den 11. april 2002 i Greve) er en dansk karatekæmper i den tungeste vægtklasse. Frederik Godthjælp Petersen blev, den 28. oktober 2017, Danmarks første officielle verdensmester i karate ved U21 VM  i Santa Cruz de Tenerife.

Familie 
Frederik og hans bror, Christian Godthjælp Petersen, startede i Greve Karate i 2011. Christian skiftede fodbold ud med kampsporten, mens Frederik havde lidt svært ved at opgive fodbolden. Men da begge brødre blev udtaget til det officielle danske karatelandshold i starten af 2017, blev fodboldstøvlerne endeligt lagt på hylden.

Trods deres mange år som hinandens træningsmakkere, har de kun få gange mødt hinanden til mesterskaber. Det er dog blevet til finaler mod hinanden ved Danmarksmesterskaberne i Solrød i 2022 og ved De Nordiske Mesterskaber i Göteborg i 2023.

Referencer

Eksterne henvisninger 

Karateudøvere fra Danmark
Personer fra Greve
Benjamin Lasnier

Benjamin (Osvald) Lasnier (født 2. april 1999) er en dansk sanger og sangproducer som blev født i Luxembourg, men flyttede til Danmark som 7-årig. Han er et globalt fænomen på de sociale medier, hvor han har 5 millioner likes på Facebook, knap 1 mio. følgere på Instagram samt over 200.000 abonnementer på Youtube. Benjamin Lasnier blev i starten kendt for at ligne popsangeren Justin Bieber, senere besluttede han for at bruge sit store netværk på at lave musik og udgive en bog samt merchandise. Benjamin Lasnier udgav sin første single i 2014 (You've got my number) og siden da har han udgivet flere singler samt en EP.

Sangeren har derudover vundet adskillelige priser blandt andet Nickelodeons Kids’ Choice Awards for Årets Danske Stjerne i 2016, hvor stjerner som MØ, Lukas Graham og Christopher også var nominerede.

Referencer

Eksterne henvisninger 
 "Min søn har 5 millioner fans på Facebook" af Kicki Thomsen 28.jan.2016 på alt.dk
 

Sangere fra Danmark
Tom Henning Hovi

Tom Henning Hovi (født 15. januar 1972 i Gjøvik, Norge) er en norsk tidligere fodboldspiller (venstre back).

Hovi repræsenterede i løbet af sin karriere henholdsvis Ham-Kam, Skeid og Vålerenga i hjemlandet samt Charlton Athletic i England. Længst tid (ni sæsoner) tilbragte han hos Vålerenga, og han var med til at vinde både det norske mesterskab og pokalturneringen med klubben. Han stoppede sin karriere efter afslutningen på 2006-sæsonen.

Titler 
Tippeligaen
 2005 med Vålerenga

Norsk pokalturnering
 2002 med Vålerenga

Referencer

Eksterne henvisninger 

Fodboldspillere fra Norge
Fodboldspillere fra Vålerenga IF
Fodboldspillere fra Skeid Fotball
Fodboldspillere fra Charlton Athletic F.C.
Fodboldspillere fra Ham-Kam
Buranovskie Babusjki

Buranovskie Babusjki (Бурановские бабушки) er en russisk rockgruppe. Gruppen repræsenterede Rusland ved Eurovision Song Contest 2012, med sangen "Party for Everybody".

Medlemmer 
 Natalia Jakovlevna Pugacheva
 Alevtina Gennadievna Begisheva
 Granja Ivanovna Baisarova
 Zoya Sergeevna Dorodova
 Galina Nikolaevna Koneva
 Valentina Semyonovna Pjatchenko
 Olga Nikolaevna Tuktareva
 Ekaterina Semjonovna Shikljaeva
 Elizaveta Filippovna Zarbatova

Eksterne henvisninger 

Musikgrupper fra Rusland
Deltagere ved Eurovision Song Contest 2012
Ruslands Eurovision Song Contest-deltagere
Torjus Hansén

Torjus Hansén (født 29. oktober 1973 i Skien, Norge) er en norsk tidligere fodboldspiller (forsvarer).

Hansén tilbragte størstedelen af sin 20 år lange karriere hos Odd Grenland i sin fødeby. Han spillede i alt 12 sæsoner for klubben, og havde også ophold hos Rosenborg, Lillestrøm og tyske Arminia Bielefeld. I tiden hos Rosenborg var han med til at vinde to mesterskaber og én pokaltitel.

Hansén spillede desuden tre kampe for Norges landshold, som han debuterede for 20. november 2002 i en venskabskamp på udebane mod Østrig.

Titler 
Norsk mesterskab
 2003 og 2004 med Rosenborg

Norsk pokalturnering
 2003 med Rosenborg

Referencer

Eksterne henvisninger 

Fodboldspillere fra Norge
Fodboldspillere fra Odds BK
Fodboldspillere fra Rosenborg BK
Fodboldspillere fra Lillestrøm SK
Fodboldspillere fra Arminia Bielefeld
Personer fra Skien
Jan Birkelund

Jan Birkelund (født 10. november 1950, død 28. februar 1983) var en norsk fodboldspiller (forsvarer).

Birkelund startede sin karriere hos Skeid, og skiftede i 1977 til Lillestrøm. Hos Skeid var han med til at vinde den norske pokalturnering i 1974, mens det hos Lillestrøm blev til ét mesterskab i 1977, samt to pokaltitler i henholdsvis 1977 og 1978.

Birkelund spillede spillede desuden 33 kampe for Norges landshold som han debuterede for 6. juni 1973 i en venskabskamp mod Irland.

Birkelund stoppede sin karriere i 1978 da han blev diagnosticeret med en hjertefejl. Han døde fem år senere af et hjertetilfælde.

Titler 
Tippeligaen
 1977 med Lillestrøm

Norsk pokalturnering
 1974 med Skeid
 1977 og 1978 med Lillestrøm

Referencer

Eksterne henvisninger 

Fodboldspillere fra Norge
Fodboldspillere fra Skeid Fotball
Fodboldspillere fra Lillestrøm SK
Personer fra Oslo
Einar Jan Aas

Einar Jan Aas (født 12. oktober 1955 i Moss, Norge) er en norsk tidligere fodboldspiller (midterforsvarer).

Aas startede sin karriere hos Moss FK i sin fødeby, hvor han spillede frem til 1979. Herefter skiftede han til den tyske storklub Bayern München, hvor han var med til at vinde Bundesligaen i både 1980 og 1981. Efterfølgende spillede han i England hos Nottingham Forest, inden han stoppede sin karriere med endnu et ophold hos Moss FK. I sin sidste sæson med klubben, 1987, vandt han med holdet det norske mesterskab.

Aas spillede desuden 35 kampe for Norges landshold, hvori han scorede tre mål. Han debuterede for holdet 30. juni 1977 i en venskabskamp mod Island.

Titler 
Bundesligaen
 1980 og 1981 med Bayern München

Norsk mesterskab
 1987 med Moss FK

Referencer

Eksterne henvisninger 

Fodboldspillere fra Norge
Fodboldspillere fra Moss FK
Fodboldspillere fra FC Bayern München
Fodboldspillere fra Nottingham Forest F.C.
Trond Egil Soltvedt

Trond Egil Soltvedt (født 15. februar 1967 i Voss, Norge) er en norsk tidligere fodboldspiller (midtbane).

Soltvedt startede sin karriere i hjemlandet, hvor han spillede i 10 sæsoner og repræsenterede henholdsvis Viking, Brann og Rosenborg. Hos både Viking og Rosenborg var han med til at vinde såvel det norske mesterskab og pokalturneringen.

Efterfølgende skiftede Soltvedt til engelsk fodbold, og spillede for både Coventry, Southampton og Sheffield Wednesday, inden han stoppede sin karriere i 2003.

Soltvedt spillede desuden fire kampe for Norges landshold. Han debuterede for holdet 18. januar 1997 i en venskabskamp mod Sydkorea.

Titler 
Norsk mesterskab
 1991 med Viking
 1995, 1996 og 1997 med Rosenborg

Norsk pokalturnering
 1989 med Viking
 1995 med Rosenborg

Referencer

Eksterne henvisninger 

Fodboldspillere fra Norge
Fodboldspillere fra Viking FK
Fodboldspillere fra SK Brann
Fodboldspillere fra Rosenborg BK
Fodboldspillere fra Coventry City F.C.
Fodboldspillere fra Sheffield Wednesday F.C.
Fodboldspillere fra Southampton F.C.
Fire dage ved Dunkerque 2018

Fire dage ved Dunkerque 2018 var den 64. udgave af det franske etapeløb Fire dage ved Dunkerque. Løbet var en del af UCI Europe Tour 2018 og var i kategorien 2.HC. Det blev arrangeret mellem 8. og 13. maj 2018. Den samlede vinder af løbet blev belgiske Dimitri Claeys fra .

Hold og ryttere

Danske ryttere 
 Lasse Norman Hansen kørte for 
 Casper Pedersen kørte for 
 Michael Carbel kørte for

Etaperne

1. etape

2. etape

3. etape

4. etape

5. etape

6. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 Officielle hjemmeside 
 

UCI Europe Tour 2018
2018
Charlie Thomson

Charles Richard "Charlie" Thomson (født 2. marts 1930, død 6. januar 2009) var en skotsk fodboldspiller (målmand).

Efter at have startet sin karriere i hjemlandet hos Clyde skiftede Thomson i 1952 til Chelsea i England. Her var han i 1955 med til at sikre klubben sit første engelske mesterskab nogensinde.

Thomson skiftede i 1957 til Nottingham Forest, hvor han spillede frem til 1961. I 1959 var han med til at vinde FA Cuppen med klubben. Han spillede hele kampen i finalesejren på 2-1 over Luton Town.

Titler 
Engelsk mesterskab
 1955 med Chelsea

FA Cup
 1959 med Nottingham Forest

Referencer

Eksterne henvisninger 

Fodboldspillere fra Skotland
Fodboldspillere fra Clyde F.C.
Fodboldspillere fra Chelsea F.C.
Fodboldspillere fra Nottingham Forest F.C.
Bob McKinlay

Robert "Bob" McKinlay (født 10. oktober 1932, død 27. august 2002) var en skotsk fodboldspiller (centerhalf).

McKinlay tilbragte hele sin seniorkarriere hos Nottingham Forest i England. Han spillede mere end 600 ligakampe for klubben, og var i 1959 med til at vinde FA Cuppen. Han spillede hele kampen i finalesejren på 2-1 over Luton Town.

Titler 
FA Cup
 1959 med Nottingham Forest

Referencer

Eksterne henvisninger 

Fodboldspillere fra Skotland
Fodboldspillere fra Nottingham Forest F.C.
Johnny Quigley

John "Johnny" Quigley (født 28. juni 1935, død 30. november 2004) var en skotsk fodboldspiller (midtbane).

Quigley spillede hele sin karriere i England, hvor han fra 1957 til 1965 repræsenterede Nottingham Forest. Her var han i 1959 med til at vinde FA Cuppen, og spillede hele kampen i finalesejren på 2-1 over Luton Town. Senere havde han ophold hos Huddersfield, Bristol City og Mansfield.

Titler 
FA Cup
 1959 med Nottingham Forest

Referencer

Eksterne henvisninger 

Fodboldspillere fra Skotland
Fodboldspillere fra Mansfield Town F.C.
Fodboldspillere fra Huddersfield Town F.C.
Fodboldspillere fra Nottingham Forest F.C.
Fodboldspillere fra Bristol City F.C.
Personer fra Glasgow
Archie Glen

Archibald "Archie" Glen (født 16. april 1929, død 30. august 1998) var en skotsk fodboldspiller (winghalf).

På klubplan tilbragte Glen hele sin aktive karriere, fra 1948 til 1960, hos Aberdeen F.C. Her var han i 1955 med til at sikre klubben det skotske mesterskab samt sejr i Liga Cuppen.

Glen spillede desuden to kampe for Skotlands landshold mod henholdsvis Nordirland og England.

Titler 
Skotsk mesterskab
 1955 med Aberdeen

Scottish League Cup
 1955 med Aberdeen

Referencer

Eksterne henvisninger 

Fodboldspillere fra Skotland
Fodboldspillere fra Aberdeen F.C.
Akureyri Botanisk Have

Akureyri Botanisk Have eller Lystigarður Akureyrar er en botanisk have, der ligger i byen Akureyri for enden af fjorden Eyjafjörður på det nordlige Island omkring 50 km syd for polarcirklen. Den er blandt de nordligste botaniske haver i verden.

I 1910 grundlagde kvinder fra Akureyri haven. Året inden havde byen givet dem en hektar jord. Ved åbningen var det den første ofentlige park på Island. Frem til 1953 blev den ledet af Parkselskabet i Akureyri, som havde grundlagt den. På dette tidspunkt blevområdet udvidet ti 3,6 hektar. Den botaniske have bruges også til videnskabelig forskning, og det har vist sig at buske og træer kan overleve tæt på polarcirklen. Jón Rögnvaldssons plantesamling blev købt af byen i 1957.

Akureyri Botanisk Have har omkring 400 arter af islandske planter i det sydøstlige hjørne af haven. I 2007 var der omkring 7000 arter sammenlagt. Desuden indeholder haven nogle træhuse, hvoraf Eyrarlandsstofa er et af de ældste i Akureyri.

Galleri

Eksterne henisninger 

 Lystigarður Akureyrar

Bygninger, konstruktioner og anlæg på Island
Botaniske haver
Ian McColl

John Miller "Ian" McColl (født 7. juni 1927, død 25. oktober 2008) var en skotsk fodboldspiller (forsvarer) og senere -træner.

På klubplan tilbragte McColl hele sin aktive karriere, fra 1945 til 1960, hos Glasgow-storklubben Rangers F.C. Her var han med til at vinde hele syv skotske mesterskaber, fire FA Cup-titler og to udgaver af Liga Cuppen.

McColl spillede desuden 14 kampe for Skotlands landshold, som han debuterede for 15. april 1950 i en VM-kvalifikationskamp på hjemmebane mod England. Han var en del af den skotske trup til VM 1958 i Sverige, men kom dog ikke på banen i turneringen, hvor skotterne blev slået ud efter det indledende gruppespil.

Efter at have afsluttet sin aktive karriere fungerede McColl i en årrække som manager. Han var blandt andet i fem år ansvarshavende for det skotske landshold, og havde efterfølgende tre år i spidsen for engelske Sunderland.

Titler 
Skotsk mesterskab
 1947, 1949, 1950, 1953, 1956, 1957 og 1959 med Rangers

FA Cup
 1949, 1950, 1953 og 1960 med Rangers

Scottish League Cup
 1947 og 1949 med Rangers

Referencer

Eksterne henvisninger 

Fodboldspillere fra Skotland
Deltagere ved verdensmesterskabet i fodbold 1958
Fodboldspillere fra Rangers F.C.
Fodboldtrænere fra Skotland
Fodboldtrænere fra Sunderland A.F.C.
Jaguar XKSS

Jaguar XKSS er en Jaguar D-Type sportsvogn til almindelig vej, der oprindelig blev bygget i 1957. 

Der var oprindeligt planlagt en produktion på 25 stk. Jaguar XKSS. Om aftenen den 12. februar 1957 udbrød der imidlertid en brand på Browns Lane, som ødelagde de ni biler, der allerede var blevet færdiggjort eller endnu var under produktion. De resterende 16 XKSS-biler, der endnu ikke var bygget, blev efter branden færdigbygget og herefter solgt i USA.

I marts 2016 annoncerede Jaguar, at man ville færdiggøre den oprindelige ordre på 25 biler fra 1957, ved at bygge de 9 manglende biler, der gik til i branden.
 De endelige biler fik en pris på £1,4 mio.

Referencer 

XKSS
Biler introduceret i 1957
Biler fra 1950'erne
Soni Sori

Soni Sori (født ca. 1975) er en skolelærer fra Adivasi, nu politisk leder af Aam Aadmi partiet i landsbyen Sameli i Dantewada i det sydlige Bastar, Chhattisgarhm Indien. På grund af anklager om at hun fungerede som et medie for Maoisterne, blev hun i 2011 arresteret af Delhis Kriminalpoliti, på opfordring fra Chhattisgarhs politi. Under sin fængsling blev hun tortureret og udsat for et seksuelt overgreb af staten Chhattisgarhs politi. I april 2013 frikendte de Indiske Domstole hende på grund af manglende beviser, i seks af otte sager, der var rejst mod hende. Efter sin løsladelse fra fængslet, begyndte Sori en kampagne for rettigheder for dem, der er fanget i konflikten mellem Maoistiske oprørere og regeringen, og hun har i særdeleshed kritiseret politiet for vold mod stammefolk i regionen.

Sori er medlem af Aam Aadmi partiet, som hun var kandidat for i Bastars ordinære valg i 2014, men hun tabte til Dinesh Kashyap fra BJP.

Referencer 

Menneskerettighedsaktivister fra Indien
Frem Hellebæk

Frem Hellebæk (eller Frem Hellebæk Fodbold) er en dansk fodboldklub belligende i Hellebæk i Nordsjælland. Klubben blev stiftet i 1925. Klubben spiller i .
Frem Hellebæk spiller til dagligt ved Nordkysthallen.

Noter 

 Frem Hellebæk's hjemmeside

Fodboldklubber i Danmark
Foreninger i Helsingør Kommune
Hellebæk
Etableret i 1925
Fodboldklubber under DBU Sjælland
Nivå Bugt Strandenge

Nivå Bugt Strandenge er et 20 hektar stort fuglereservat der ligger syd for byen Nivå ud til Nivå Bugt.

Reservatet er en del af den 302 hektar store Nivå Ådal-fredning hvis ældste dele  blev iværksat i 1950. Siden 2008 har Fugleværnsfonden forvaltet strandengene efter aftale med Fonden Den Hageske Stiftelse, der ejer engene .

Naturområdet langs kysten består af strandenge, vandhuller, rørskov og å. Området er det eneste på den danske del af Øresundskysten, hvor vadefugle og andre vandfugle har mulighed for at raste og fouragerer. Naturreservatet er derfor en del af del af en betydningsfuld fuglelokalitet, og gennem årene er der observeret mere end 200 fuglearter. 

I naturreservatet findes der informationstavle og reservatfoldere, et stisystem og et fugleobservationstårn.

Nivå Bugt Strandenge har tilknyttet en gruppe af frivillige naturplejere, der arbejder for at gøre reservatet indbydende for såvel fugle som publikum. 

Åen Nivå løber ud i Nivå Bugt Strandenge.

Kilder og henvisninger

 Om reservatet  på  fuglevaernsfonden.dk
Kort miljoegis.mim.dk

Naturreservater i Danmark
Lokaliteter i Fredensborg Kommune
Søren Solkær

Søren Solkær (født 3. september 1969) tidligere kendt som Søren Solkær Starbird er en dansk fotograf, der er bedst kendt for sine portrætter af musikere. Han er anerkendt for at være ansvarlig for ikoniske billeder af bl.a. Björk, The White Stripes, Franz Ferdinand, David Lynch, Arctic Monkeys, R.E.M. og U2.

Referencer 

Fotografer fra Danmark
Alumni fra Aarhus Universitet
Personer i Kraks Blå Bog
Personer fra Sønderborg
Paul Neergaard

Pierre Paul Ferdinand Mourier de Neergaard (født 19. februar 1907, Nyborg, død 13. november 1987, København) var en dansk agronom og esperantist.

Neergaard betragtes som stamfaderen til frøpatologi, idet han sammen med Mary Noble udtænkte begrebet i 1940'erne.

Karriere 
Neergaard fik en mellemskoleeksamen fra Herlufsholm i 1924 og herefter en realeksamen fra Østersøgades Gymnasium i København i 1925. Han fik efterfølgende en gartneruddanelse på Det kgl. danske Haveselskabs have på Frederiksberg 1925-28.

Efter endt uddannelse blev han ansat på Royers planteskole og handelsgartner Versailles 1929. Tilbage i København tog han en eksamen i hortonomi i 1932, og han blev lic.agro. i 1935 og efterfølgende Dr.agro. 1945.

I perioden 1936-51 var han ansat som forsøgsleder hos J. E. Ohlsens Enke 1936-51. Han var også konsulent for Ferrosan fra 1943-52. I 1956 blev han formand for Plantesygdomskomiteen hos International Seed Testing Association (ISTA), hvor han bl.a. hjalp med et etablerede standardiserede metoder til at detektere frøbårne snyltesvampe. Han var formand indtil 1974.
Neergaard tjente var leder for Frøpatologisk institut for udviklingslandene fra 1966-1982.

Neergaard skrev et 2-binds værk kaldet Seed Pathology (1977), som omhandlede en bred række plantepatologiske problemer, som bl.a. den økonomiske betydning af frøbårne sygdomme. Det har siden tjent som referenceværk og lærebog inden for frøpatologi over store dele af verden.

Neergard var professor på universiteter i Beirut (Lebanon) og Mysore.

Neergard var en aktiv fortaler for det internationale kunstsprog esperanto. Han var medlem af Esperanto Akademiet, og han udgav flere bøger på esperanto, om naturvidenskab og lingvistik.

Bibliografi 
 Seed Pathology, to bind
 1.-15. Årsberetning fra J. E. Ohlsens Enkes plantepatologiske laboratorium.

På Esperanto 
 Atakoj kontraŭ ĝardenplantoj
 La vivo de la plantoj (Planternes liv)
 Terminaro Hortikultura (På seks sprog)
 Eta Krestomatio
 Tra Densa Mallumo
 Fremdvortoj en Esperanto
 Scienco kaj Pseŭdoscienco pri Heredo kaj Raso 
 La Esperantologio kaj ties Disciplinoj. Taskoj kaj Rezultoj

Referencer 

Biologer fra Danmark
Agronomer fra Danmark
Professorer fra Danmark
Mykologer fra Danmark
Plantepatologer fra Danmark
Milena Dravić

Milena Dravić (Милена Дравић; født 5. oktober 1940 i Beograd, død 14. oktober 2018) var en serbisk skuespillerinde.

Film 
 Kozara (1962)
 Morgen (1967)

Eksterne henvisninger 
 

Skuespillere fra Jugoslavien
Personer fra Beograd
Mikael Salomon

Mikael Salomon (født 24. februar 1945) er en dansk filmfotograf, filminstruktør og filmproducer af film og fjernsyns-programmer. Efter en lang karriere som filmfotograf i den danske filmbranche begyndte han i Hollywoods filmindustri i slutningen af 1980'erne, hvor han siden har haft en succesfuld karriere, og har modtaget to Academy Award-nomineringer. Han er også fjernsynsinstruktør, og han har bl.a. arbejdet på Kammerater i krig, Salem's Lot, Rome og The Andromeda Strain, som han har modtaget adskillige priser og nomineringer for, inklusive Primetime Emmy Award og Directors Guild of America Award.

Udvalgt filmografi

Fjernsyn

Film

Som fotograf

Som instruktør

Referencer

Eksterne henvisninger 
 

Filmfotografer fra Danmark
Personer i Kraks Blå Bog
Danskere i Hollywood